বিবিএস এর হিসেবে ২০১৬-১৭ অর্থবছরে দেশের বৃহৎ তিনটি খাতের মধ্যে কৃষিখাতের প্রবৃদ্ধি বৃদ্ধি পেয়ে দাঁড়িয়েছে ২ দশমিক ৯৭ শতাংশে, যা গত ২০১৫-১৬ অর্থবছরে ছিল ২ দশমিক ৭৯ শতাংশ। বৃহৎ কৃষিখাতের মধ্যে কৃষি ও বনজ খাতে প্রবৃদ্ধি বৃদ্ধি পেয়ে ১ দশমিক ৯৬ শতাংশে দাঁড়িয়েছে। পাশাপাশি বৃহৎ কৃষিখাতের মধ্যে মৎস্যসম্পদ খাতেও প্রবৃদ্ধি বৃদ্ধি পেয়েছে। ২০১৬-১৭ অর্থবছরে জিডিপি’তে কৃষিখাতের অবদান ১৪ দশমিক ১০ শতাংশ। দারিদ্রের হার যেখানে বিগত ১৯৯১ সালে ছিল ৫৬ দশমিক ৭ শতাংশ, সেখানে বর্তমানে দাঁড়িয়েছে ২৪ দশমিক ৩ শতাংশ। সরকারি ও বেসরকারি পর্যায়ে গৃহীত বিভিন্ন কর্মসূচির কার্যকরী বাস্তবায়নের ফলেই এই সফলতা এসেছে বলে আমি মনে করি।